**Leevi Pekka Eemeli Aaltonen** (s. 24. tammikuuta 2001 Mikkeli) on suomalainen jääkiekkoilija, joka pelaa SM-liigajoukkue KooKoossa. Hän on pelipaikaltaan vasen laitahyökkääjä.

Ura
---

### Seuraura

Aaltonen aloitti jääkiekkoilun nelivuotiaana Mikkelin Jukureissa. Hän muutti vain 14-vuotiaana Kuopioon ja siirtyi kaudeksi 2015–2016 Kalevan Pallon C-nuoriin. Aaltonen kuului vuoden "alaikäisenä" joukkueen kapteenistoon. Hän oli C-nuorten SM-karsinnoissa 13 osumallaan KalPan paras maalintekijä Pekka Suhosen kanssa. Aaltonen voitti koko C-nuorten SM-sarjan runkosarjan piste-, maali- ja syöttöpörssin. Hänet palkittiin pistepörssivoitostaan Reijo Leppänen -palkinnolla. Pudotuspeleissä Aaltonen oli KalPan paras syöttäjä ja jakoi hän sisäisen pistepörssin voiton Pekka Suhosen kanssa tehoilla 2+4=6. Aaltonen palkittiin kauden päätteeksi C-nuorten SM-sarjan parhaana tulokkaana Timo Jutila -palkinnolla ja valittiin tähdistökentälliseen.

Kaudella 2016–2017 Aaltonen sijoittui tehoilla 21+38=59 koko B-nuorten SM-sarjan pistepörssissä toiseksi edellään vain Tapparan Rasmus Rasinaho. Hän voitti kauden päätteeksi B-nuorten Suomen-mestaruuden. Toukokuussa 2017 Aaltonen teki KalPan kanssa kolmivuotisen SM-liigasopimuksen. Hän ei kuitenkaan debytoinut SM-liigassa vielä kaudella 2017–2018, vaan Aaltosen kausi eteni suurimmaksi osaksi A-nuorissa. Hän voitti kauden päätteeksi A-nuorten Suomen-mestaruuden.

Aaltonen teki SM-liigadebyyttinsä vain 17-vuotiaana kauden 2018–2019 avauskierroksella 14. syyskuuta 2018 kasvattajaseuraansa Mikkelin Jukureita vastaan. Hänet merkittiin KalPan kolmosketjun oikeaan laitaan Balázs Sebőkin ja Tommi Jokisen viereen. Aaltonen sai ottelussa jääaikaa 12.42 minuuttia. Hän sai myös syöttöpisteen Tommi Jokisen tekemään maaliin. Aaltonen pelasi kauden aikana kaikkiaan seitsemän SM-liigaottelua. Hän pelasi miesten pelejä myös yhden ottelun verran lainalla Mestis-joukkue Iisalmen Peli-Karhuissa. Aaltonen pelasi suurimman osan kaudestaan KalPan A-nuorissa, jonka paras pistemies ja syöttäjä hän oli tehoilla 12+24=36.

New York Rangers varasi Aaltosen viidennellä kierroksella 130. pelaajana NHL:n varaustilaisuudessa 2019. Marraskuussa 2019 hän teki KalPan kanssa kaksivuotisen jatkosopimuksen. Aaltonen teki liigauransa avausmaalin 4. helmikuuta 2020 ylivoimalla Porin Ässiä vastaan. Hänen osumansa jäi KalPan 6–4-voittoon päättyneen ottelun voittomaaliksi. Kaikkiaan Aaltosen varsinainen tulokaskausi 2019–2020 toi 45 runkosarjaottelussa tehot 1+6=7. Hän pelasi myös kolme ottelua lainalla IPK:n Mestis-joukkueessa. Kaudella 2020–2021 Aaltonen jäi KalPassa lopulta odotettua pienempään rooliin ja hän pelasi siellä 21 runkosarjaottelua tehopistein 1+4=5. Aaltonen pelasi myös viisi ottelua lainalla IPK:ssa. Lopulta SM-liigan siirtotakarajalla maaliskuussa 2021 KalPa lainasi hänet loppukaudeksi KooKoohon ja samalla purki Aaltosen viimeisen sopimuskauden. Hän teki samalla KooKoon kanssa myös kaksi seuraavaa kautta kattavan sopimuksen. Aaltonen ei kuitenkaan pelannut KooKoossa loppukaudella sairastelun vuoksi.

Kaudella 2022–2023 Aaltonen oli yli kuukauden sivussa syyskuussa 2022 tulleen loukkaantumisten vuoksi. Hän palasi kaukaloihin marraskuussa. Huhtikuussa 2023 Aaltonen teki KooKoon kanssa vuoden mittaisen jatkosopimuksen.

### Maajoukkueura

Aaltonen pelasi alle 18-vuotiaiden MM-kilpailuissa vuosina 2018 ja 2019, joista ensimmäinen turnaus päättyi maailmanmestaruuteen. Vuoden 2019 turnauksessa hän toimi Suomen varakapteenina. Aaltonen oli tehoilla 1+4=5 joukkueen paras syöttäjä ja hän jakoi sisäisen pistepörssin voiton Patrik Puistolan kanssa. Aaltonen valittiin myös Suomen alle 20-vuotiaiden MM-leiriryhmään vuoden 2021 turnaukseen, mutta hän putosi kuitenkin lopullisesta kisajoukkueesta.

Aaltonen pelasi myös alle 18-vuotiaiden Ivan Hlinkan muistoturnauksessa vuonna 2017 ja sitä seuranneessa Hlinka Gretzky Cupissa vuonna 2018. Hän oli ensimmäisessä turnauksessa Suomen paras maalintekijä kolmella osumallaan. Aaltonen pelasi myös World U-17 Hockey Challengessa vuonna 2017. Yhteensä hän on pelannut viisi nuorten ja 66 poikien maaottelua.

Aaltonen valittiin Pohjola-leirin tähdistökentälliseen vuonna 2016.

Muuta
-----

Aaltonen opiskelee Kuopion klassillisessa lukiossa. Hän harrasti lapsena omien sanojensa mukaan myös 4–5 vuotta jalkapalloa. Aaltonen kokeili myös jääpalloa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | KalPa | A-SM | 2 | 0 | 0 | 0 | 2 | – | – | – | – | – |
| 2017–2018 | KalPa | A-SM | 34 | 8 | 13 | 21 | 4 | 13 | 2 | 5 | 7 | 2 | U18 | 7 | 2 | 0 | 2 | 2 |
| 2018–2019 | KalPa | A-SM | 29 | 12 | 24 | 36 | 28 | 6 | 1 | 2 | 3 | 31 | U18 | 5 | 1 | 4 | 5 | 2 |
|  | KalPa | SM-liiga | 7 | 0 | 1 | 1 | 0 | – | – | – | – | – |
|  | IPK | Mestis | 1 | 0 | 0 | 0 | 0 | – | – | – | – | – |
| 2019–2020 | KalPa | A-SM | 1 | 0 | 0 | 0 | 0 | – | – | – | – | – |
|  | KalPa | SM-liiga | 45 | 1 | 6 | 7 | 4 | – | – | – | – | – |
|  | IPK | Mestis | 3 | 2 | 2 | 4 | 0 | – | – | – | – | – |
| 2020–2021 | KalPa | U20-SM | 2 | 1 | 1 | 2 | 4 | – | – | – | – | – |
|  | KalPa | SM-liiga | 22 | 1 | 4 | 5 | 4 | – | – | – | – | – |
|  | IPK | Mestis | 5 | 3 | 3 | 6 | 0 | – | – | – | – | – |
| 2021–2022 | KooKoo | SM-liiga | 47 | 6 | 4 | 10 | 6 | 16 | 0 | 1 | 1 | 4 |
| 2022–2023 | KooKoo | SM-liiga | 42 | 4 | 4 | 8 | 2 | 7 | 0 | 2 | 2 | 0 |
| 2023–2024 | KooKoo | SM-liiga | 41 | 3 | 7 | 10 | 14 | – | – | – | – | – |
| 6 kautta | yhteensä | SM-liiga | 204 | 15 | 26 | 41 | 30 | 23 | 0 | 3 | 3 | 4 |
| 3 kautta | yhteensä | Mestis | 9 | 5 | 5 | 10 | 0 | – | – | – | – | – |

Lähteet
-------

* Leevi Aaltonen The Internet Hockey Databasessa (englanniksi)
* Leevi Aaltonen Eurohockey-sivustolla (englanniksi)
* Leevi Aaltonen *Elite Prospects*. Everysport Media Group AB.  (englanniksi)

### Viitteet

1. ↑  JYP ja sarjan kuumin ylivoima vierailevat huomenna Kouvolassa. Leevi "Pomo" Aaltonen kertoo, miten hurrikaani kesytetään! *facebook.com*.  19.10.2023. KooKoo Hockey Oy. Viitattu 30.3.2024.
2. ↑  Opiskelijaluettelo, opiskelijamäärät ja vaihto-opiskelijat 2017 - 2018 *klassikka.onedu.fi*. Kuopion klassillinen lukio. Viitattu 16.9.2018.
3. ↑  Urheilukoulussa huhtikuussa 2021 palveluksensa aloittavat talvilajien urheilijat on valittu *maavoimat.fi*.  24.11.2020. Puolustusvoimat. Viitattu 3.12.2020.
4. 1 2 3 4 5 6 7  Leevi Aaltonen *Elite Prospects*. Everysport Media Group AB.  (englanniksi)
5. 1 2  Leevi Aaltonen /Fini *muse.junior2pro.sconnect.fi*. Suomen Jääkiekkoliitto – Finlands Ishockeyförbund ry.  Arkistoitu 16.9.2018. Viitattu 16.9.2018.
6. 1 2  Koistinen, Wesa: KalPa rakentaa lahjakkuuksille kaiken kattavan polun huipulle *savonsanomat.fi*.  6.2.2017. Savon Media Oy. Viitattu 16.9.2018.
7. ↑  Elite Prospects - U16 SM-sarja Stats 2015-2016 *eliteprospects.com*. Everysport Media Group AB. Viitattu 25.4.2014. (englanniksi)
8. ↑  Elite Prospects - KalPa U16 *eliteprospects.com*. Everysport Media Group AB. Viitattu 25.4.2014. (englanniksi)
9. ↑  Elite Prospects - U18 SM-sarja Stats 2016-2017 *eliteprospects.com*. Everysport Media Group AB. Viitattu 25.4.2014. (englanniksi)
10. ↑  KalPa kiinnitti yhdeksän nuorta lahjakkuutta *kalpa.fi*.  4.5.2017. KalPa Hockey Oy. Viitattu 5.5.2023.
11. ↑  Kalpa - Jukurit, 14.9.2018 *liiga.fi*.  14.9.2018. Jääkiekon SM-liiga Oy. Viitattu 16.9.2018.
12. ↑  Kalpa - Jukurit, 14.9.2018 *liiga.fi*.  14.9.2018. Jääkiekon SM-liiga Oy. Viitattu 16.9.2018.
13. ↑  Elite Prospects - KalPa U20 *eliteprospects.com*. Everysport Media Group AB. Viitattu 25.4.2014. (englanniksi)
14. ↑  Seppä, Lassi: KalPa solmi jatkosopimuksia A-nuorten mestaruuspelaajiensa kanssa − "Jokainen heistä on ottanut tällä kaudella isoja askeleita eteenpäin" *Jatkoaika.com*.  18.11.2019. Jatkoaika r.y. Viitattu 18.11.2019.
15. ↑  Kalpa - Ässät, 4.2.2020 *liiga.fi*.  4.2.2020. Jääkiekon SM-liiga Oy. Viitattu 4.2.2020.
16. ↑  Leevi Aaltonen siirtyy KooKoon riveihin – tulevaa kautta koskeva sopimus purettu *kalpa.fi*.  1.3.2021. KalPa Hockey Oy. Viitattu 1.3.2021.
17. ↑  Leevi Aaltonen täydentämään KooKoon hyökkäyksen *kookoo.fi*.  1.3.2021. KooKoo Hockey Oy. Viitattu 1.3.2021.
18. ↑  KooKoossa jatkaa 11 pelaajaa – uusia jatkosopimuksia neljä *kookoo.fi*.  23.4.2021. KooKoo Hockey Oy. Viitattu 8.5.2021.
19. ↑  Ranta, Timo: KooKoo järjesti Pelicansille vartin halloween-bileet – Kokoonpanoon paluun tehnyt Leevi Aaltonen: Painoimme ihan kunnolla hommia! *kouvolansanomat.fi*.  4.11.2022. Kaakon Viestintä Oy. Viitattu 5.5.2023.
20. ↑  Leevi Aaltonen jatkaa KooKoon hyökkäyksessä *kookoo.fi*.  14.4.2021. KooKoo Hockey Oy. Viitattu 5.5.2023.
21. ↑  Elite Prospects - Finland U18 *eliteprospects.com*. Everysport Media Group AB. Viitattu 25.4.2014. (englanniksi)
22. ↑  Leinonen, Otto: Nuorten Leijonien kisajoukkue on nimetty – HIFK:n Anton Lundell tuikkii kirkkaimpana tähtenä *iltalehti.fi*.  12.12.2020. Alma Media Suomi Oy. Viitattu 5.5.2023.
23. ↑  Elite Prospects - Finland U18 *eliteprospects.com*. Everysport Media Group AB. Viitattu 25.4.2014. (englanniksi)
24. ↑  Urheilulukio — Urheiluvuosi 2017 – 2018 *klassikka.onedu.fi*. Kuopion klassillinen lukio. Viitattu 16.9.2018.

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo